APFEL ARENA

PUB KVIZ u Apfel Areni!
2025-09-13 20:30 - 21:30 (Europe/Zagreb) | Apfel Arena, Put Volicije 5, Makarska, Hrvatska
Tražiš izgovor da izađeš u subotu?
Evo ga: PUB KVIZ u Apfel Areni!
13.09. | 20:30 h
Voditelj: Dena Izbornik
Bogate nagrade + nema kotizacije = samo dobra zabava!
Prijave: +385 99 5427 385

Štrumpfovi film - SINK
2025-09-14 18:00 - 19:32 | Apfel Arena, Put Volicije 5, Makarska, Hrvatska
1h 32m – US
U potpuno novom animiranom hit-filmu legendarni Štrumpfovi vraćaju se na velika platna spremniji, plaviji i zabavniji no ikada prije! U originalnoj verziji filma vokalnu čaroliju šarmantnoj Štrumpfeti donosi nitko drugi doli globalna pop-senzacija Rihanna, a ništa manje impresivna nije ni Maja Šuput u hrvatskoj sinkronizaciji. Ovo štrumpfastično putovanje prošarano je obiljem zaraznih pjesama i dinamičnih plesnih točaka, u kojima će cijelo selo Štrumpfova pokazati pravo značenje zajedništva, optimizma i vjere u uspjeh. Kroz neočekivane preokrete i komične situacije, ova družina dokazuje da se i najveće prepreke mogu svladati uz malo magije, dobre volje i velikog plavog srca. Savršeni spoj humora, sjajne glazbe i fantastične animacije čini ovaj film pravom poslasticom za gledatelje svih generacija.

Ulaznice su dostupne u prodaji na info pultu i online putem Kino Mediteran Makarska.

Raskid
2025-09-18 20:00 - 21:40 | Apfel Arena, Put Volicije 5, Makarska, Hrvatska
1h 40m – US
Kada Ashley iznenada zatraži razvod, njezin dobroćudni suprug Carey okreće se svojim bliskim prijateljima, Julie i Paulu, nadajući se potpori i razumijevanju. Julie i Paul čuvaju tajnu svoje sreće u otvorenom braku – sve dok Carey ne prijeđe granicu i uvede u njihovu oazu povjerenja nemir i kaos.
Komedija koja je oduševila publiku na filmskom festivalu u Cannesu duhovita je i iskrena priča o suvremenim vezama i brakovima, s izvrsnim glumačkim timom koji čine Dakota Johnson, Adria Arjona, Kyle Marvin i Michael Angelo Covino.

Ulaznice su dostupne u prodaji na info pultu i online putem Kino Mediteran Makarska.

Izgubljeni Dream Team
2025-09-20 20:00 | Apfel Arena, Put Volicije 5, Makarska, Hrvatska
1h 25m – HR, IT, SI, RS

“Izgubljeni Dream Team” film je o prijateljstvu, rivalstvu i ljubavi prema igri u vremenu političkih nemira i nadolazećeg rata. Priča je ispričana iz perspektive trenera i igrača jedinstvene momčadi u povijesti sporta, koja je 1991. godine na Europskom prvenstvu u Rimu osvojila zlato i stajala na postolju, promatrajući dizanje zastave svoje zemlje – koja je tri dana ranije prestala postojati.
Film redatelja Jure Pavlovića (“Mater”, “Piknik”) premijerno je prikazan na ovogodišnjem filmskom festivalu u Puli.

Loši momci 2 - SINK
2025-09-21 18:00 - 19:45 | Apfel Arena, Put Volicije 5, Makarska, Hrvatska
1h 44m – US

Novo akcijsko poglavlje humorističnog hita DreamWorks Animationa o poznatoj ekipi životinjskih odmetnika, ovaj put s novim društvom!
Zločesti Dečki jako se trude biti dobri, zaslužiti povjerenje i biti prihvaćeni u svojim novoizgrađenim životima kao dobri momci, kada ih iz mirovine izvuče i prisili da obave “posljednji posao” nova skupina kriminalaca kakvu nisu očekivali: Zločeste Djevojke.

Ulaznice su dostupne u prodaji na info pultu i online putem Kino Mediteran Makarska.

NOVA DJEČJA PREDSTAVA U APFEL ARENI!
2025-09-24 17:00 | Apfel Arena, Put Volicije 5, Makarska, Hrvatska
NOVA DJEČJA PREDSTAVA U APFEL ARENI!
Datum: 24.09.2025.
Vrijeme: 17:00 h
Predstavljamo vam čarobni mjuzikl “Složna obitelj” – Produkcije Z!
‍‍‍ Obitelj je najsigurnije i najvažnije mjesto odrastanja, ljubavi i zajedništva. Ali što se događa kad se pojavi čarobnjak Zlik i pokuša sve to poremetiti? 🤔
Uz puno pjesme, smijeha i zabave, mališani će naučiti vrijednost obitelji, ali i ponešto o higijenskim i prehrambenim navikama – na njima blizak i zabavan način.
🎟️ Cijena ulaznice: 7,00 €
Ulaznice od sada možete kupiti i online preko Adriaticket-a.
Kupnjom direktno u Apfel Areni – nema naknade!
Info pult radi svaki dan od 8:00 do 22:00 h
info@apfelarena.hr , 099 542 7385
Dođite s najmlađima i otkrijte zašto je Složna obitelj – obitelj koja pobjeđuje!

Paviljon
2025-09-25 20:00 - 21:40 | Apfel Arena, Put Volicije 5, Makarska, Hrvatska
1h 40m – BA, HR, RS
Nakon godina zlostavljanja i poniženja, grupa stanara staračkog doma odlučuje se na pobunu. Naoružani ilegalnim sredstvima, zauzimaju dom, uzimaju osoblje za taoce i ulaze u sukob s vlastima. Njihova očajnička borba prerasta u medijski i politički spektakl, a starost postaje njihova prednost – nemaju što izgubiti i spremni su ići do kraja. U domu nastaje novi poredak, vođen osvetom i nakupljenim bijesom.
Crna komedija redatelja Dina Mustafića, nastala po scenariju Viktora Ivančića i Emira Imamovića, premijerno je prikazana kao film otvaranja ovogodišnjeg filmskog festivala u Sarajevu.

Jedna Bitka Za Drugom
2025-09-27 20:00 - 22:41 | Apfel Arena, Put Volicije 5, Makarska, Hrvatska
2h 41m – US
Kada se njihov zli neprijatelj ponovno pojavi nakon 16 godina, skupina bivših revolucionara ponovno se okuplja kako bi spasila kćer od jednog od njih.U iščekivanom akcijskom trileru poznatog redatelja, scenarista i producenta Paula Thomasa Andersona (There Will Be Blood, Boogie Nights, Punch-Drunk Love, Licorice Pizza,…) glavne uloge tumače Leonardo DiCaprio, Sean Penn, Benicio del Toro, Regina Hall, Teyana Taylor i Chase Infiniti.

Velika Utrka Europe - SINK
2025-09-28 18:00 - 19:38 | Apfel Arena, Put Volicije 5, Makarska, Hrvatska
1h 38m – DE, UK
Avantura za cijelu obitelj! Povodom 50.tog rođendana Europa-Parka, najvećeg europskog zabavnog parka, na velika platna stiže prava kino-avantura s njihovim omiljenim likovima Edom i Eddom.
Animirani film Velika utrka Europe šalje Eda i Eddu u munjevitu, dirljivu avanturu koja će ovog ljeta osvojiti gledatelje šarmantnim likovima, napetom pričom, akcijom i humorom. Uzbudljivu glazbu skladao je njemački oskarovac Volker Bertelmann, a producent je Michael Mack. Valja naglasiti da i Hrvatska ima svoj dio u Europa-Parku i tu se nalazi najveća atrakcija parka – rollercoaster Voltron – Nevera koji je nastao u suradnji s A. Rimcem.

Lino Cup i Mali Zmaj 2025
2025-10-02 - 2025-10-05 | Apfel Arena, Put Volicije 5, Makarska, Hrvatska
Makarska ponovno živi nogomet – stižu Lino Cup i Mali Zmaj 2025!
Od 2. do 5. listopada 2025. Makarska će ponovno biti domaćin pravog festivala dječjeg nogometa. U tom terminu održavaju se dva velika međunarodna turnira – 3. Lino Cup u organizaciji Apfel Arene i 16. turnir Mali Zmaj u organizaciji HRNK Zmaj Makarska.
Lino Cup okuplja najmlađe kategorije – U8, U9 i U10 – a utakmice se igraju na umjetnoj travi i parketu u modernoj Apfel Areni. Mali Zmaj, već tradicionalni turnir koji iz godine u godinu raste, namijenjen je starijim kategorijama – U12, U14 i U16 – i igra se na velikim terenima Gradskog sportskog centra.
Ono što ovaj događaj čini posebnim nije samo nogomet – iako ćemo gledati vrhunske poteze i prave male derbije – već atmosfera koja se stvori u gradu. Uz najmanje pet utakmica po ekipi, sudionike očekuju medalje, pehari, glazbeni program, animacija za djecu, zajedničko druženje i bezbroj lijepih uspomena.
Makarska u tom periodu postaje mjesto susreta mladih sportaša iz cijele regije – od Slovenije do Crne Gore, od Dinama i Hajduka do malih lokalnih klubova – svi s istim ciljem: igrom i sportom graditi nova prijateljstva.
Prijave su otvorene do 10. rujna 2025., ali broj mjesta je ograničen – vidimo se u Makarskoj!

https://apfelarena.hr/wp-content/uploads/2025/07/VID-20250714-WA0031.mp4

Sirat
2025-10-02 20:00 - 21:55 | Apfel Arena, Put Volicije 5, Makarska, Hrvatska
1h 55m – ES, FR
Otac i sin dolaze na rave party u izoliranom, opustjelom planinskom području južnog Maroka. Traže Mar, svoju kćer i sestru, nestalu prije nekoliko mjeseci na jednoj od sličnih maratonskih rave zabava. Bezuspješno pokazuju njezinu fotografiju posjetiteljima, okruženi elektronskom glazbom i posebnom vrstom slobode kakvu nikad ranije nisu susreli. Sve očajniji, odlučuju pratiti skupinu rejvera do posljednjeg partyja koji će se održati duboko u pustinji, nadajući se da će tamo pronaći Mar.
Film nagrađivanog španjolskog redatelja Ólivera Laxea dolazi svježe s ovogodišnjeg Cannes Film Festivala gdje je prikazan u glavnom natjecateljskom programu u utrci za Zlatnu palmu.

Poseban kazališni doživljaj u Apfel Areni!
2025-10-03 20:00 | Hrvatska
Poseban kazališni doživljaj u Apfel Areni!
Stiže nam vrhunska komedija – drama SUPARNICE Kazališne grupe Lectirum!
03.10.2025.
20:00 h
Dvije nekadašnje dramske prvakinje, nakon 15 godina razdvojenosti i rivalstva, ponovno se nalaze na istoj pozornici.
Stari ponos, ego i netrpeljivost donose lavinu komičnih, ali i dirljivih situacija – a publiku očekuje večer puna smijeha, emocija i iznenađenja!
Autorica teksta: Marijana Nola
Režija: Saša Broz
Igraju: Ksenija Pajić, Natalija Đorđević i Mladen Čutura
🎟️ Ulaznice: 15,00 €
Online: Adriaticket
U Apfel Areni – bez naknade
Info pult: svaki dan 8-22 h
099 542 7385
Dođite i uživajte u kazališnoj poslastici koju donosi Lectirum – jer kad se suparnice sretnu, sve postaje moguće!

Smashing Machine: Život u Ringu
2025-10-04 20:00 - 22:03 | Apfel Arena, Put Volicije 5, Makarska, Hrvatska
2h 03m
Biografska eksplozija koja udara jednako snažno u srce i u ring!
Kad Dwayne Johnson preuzme ulogu legendarnog MMA prvaka Marka Kerra, dobivamo “The Rocka” kakvog još nismo vidjeli: ranjivog, slojevitog i opasno motiviranog da svijetu pokaže mračnu cijenu slave.

Zecko Koš i Tajna Velikog Svisca- SINK
2025-10-05 18:00 - 19:28 | Apfel Arena, Put Volicije 5, Makarska, Hrvatska
1h 28m
Pripremite se za još veću obiteljsku avanturu u uzbudljivom nastavku filma „Zecko Koš i Tajna Mrkog Hrčka“, u kojem naš krilati junak juriša u nove pustolovine koje će oduševiti male i velike gledatelje.
Kad je napokon prigrlio vlastitu različitost kao izvor svoje posebnosti, ništa ne može zaustaviti Zecka Koša da raširi krila i krene u istraživanje svijeta. Udružen sa svojim nerazdvojnim prijateljima – Meg, tvoricom majstoricom borilačkih vještina, i Abeom, sarkastičnom domaćom kornjačom – hrabri pustolov kreće iz jedne epske ekspedicije u drugu, slijedeći stope svog posvojitelja, neustrašivog i slavnog istraživača kralja Petra.

Treći svijet
2025-10-09 20:00 | Apfel Arena, Put Volicije 5, Makarska, Hrvatska
Treći svijet” je više od dokumentarnog filma o Haustoru – legendarnom zagrebačkom bendu koji je oblikovao glazbenu scenu bivše Jugoslavije. To je priča o dvije kreativne suprotnosti: Darku Rundeku i Srđanu Sacheru. Kroz prodorne opservacije, novo okupljanje u studiju i živopisnu arhivu, film otkriva kako je u jednom trenutku zajednička sklonost magiji svakodnevice spojila ta dva kreativna svijeta da stvore treći.

Tron: Ares
2025-10-11 20:00 | Apfel Arena, Put Volicije 5, Makarska, Hrvatska
1h 59m – US
Nakon kultnog originala iz 1982. i vizualno očaravajućeg nastavka Tron: Legacy (2010.), na velika platna stiže treće, najodvažnije poglavlje sage o digitalnom svemiru.
Napredni program Ares iz virtualnog svijeta prvi put prelazi u stvarnost i postaje glasnik neočekivanog susreta čovječanstva s umjetnom inteligencijom.
Uzbudljiva futuristička avantura spaja revolucionarni dizajn, nezaboravan soundtrack, novu generaciju tehnologije i priču koja istražuje tanku granicu između digitalnog i stvarnog. U glavnim ulogama, uz Jareda Leta, briljiraju Greta Lee, Evan Peters, Hasan Minhaj, Jodie Turner-Smith, Arturo Castro, Cameron Monaghan, Gillian Anderson i legendarni Jeff Bridges.

Aisha
2025-10-12 18:00 | Apfel Arena, Put Volicije 5, Makarska, Hrvatska
SINK
1h 25m – ES
Djevojčica Aisha živi u kraljevstvu Al-Andalus gdje su tijekom XI stoljeća vatrometi najpopularniji javni spektakli. San joj je postati pirotehničarka, no njezin otac se protivi toj ideji i želi da Aisha nastavi obiteljsko zanimanje kaligrafije. Kada u grad stigne misteriozni znanstvenik Txawir, ponudi Aishi pomoć da napravi raketu svojih snova, a ona mu zauzvrat mora omogućiti pristup tajnoj knjizi koju čuva njezin otac.
Uzbudljiva animirana avantura za sve uzraste, smještena u egzotični krajolik Andaluzije, premijerno je prikazana na filmskom festivalu u Malagi.

NOVA PREDSTAVA ZA DJECU
2025-10-14 17:00 | Apfel Arena, Put Volicije 5, Makarska, Hrvatska
NOVA PREDSTAVA ZA DJECU
🦦 Medo i Kuna – policajci u akciji – vesela i interaktivna predstava kazališta „Smješko“ stiže u naš grad!
Datum: 14.10.2025.
Vrijeme: 17:00 h
Lokacija: Apfel Arena
🎟️ Cijena ulaznice: 7,00 €
Na zabavan, duhovit i djeci blizak način predstava govori o važnoj temi – sigurnosti na internetu i mobitelima.
Glavni junaci, šumski policajci Medo i Kuna, kroz smiješne, ali i poučne zgode pomažu djeci (i roditeljima!) da prepoznaju rizike virtualnog svijeta i nauče kako se sigurno ponašati.
Ulaznice možete kupiti online na adriaticket.com
ili na info pultu Apfel Arene svaki dan od 08 – 22 h bez naknade.
‍‍‍ Povedite svoje najmlađe i uživajte u predstavi koja zabavlja i uči!

Dobra karma
2025-10-16 20:00 | Apfel Arena, Put Volicije 5, Makarska, Hrvatska
1h 37m – US
Kada anđeo ima najbolje namjere – i katastrofalne metode. Komedija s dušom i velikim glumačkim imenima o nebeskoj misiji koja se malo zakomplicira.
Gabriel (Keanu Reeves) je simpatični, ali prilično nespretni, anđeo koji odlučuje intervenirati u živote dvoje potpuno različitih ljudi: preopterećenog honorarca (Aziz Ansari) i bahatog milijunaša iz svijeta start-upa (Seth Rogen). Kako se božanski planovi miješaju s ljudskim slabostima, stvari brzo izmiču kontroli i rađa se urnebesna komedija o sudbini, privilegijama i velikim (ne)srećama koje nas mogu zbližiti.

KONCERT KOJI SE NE PROPUŠTA!
2025-10-17 20:00 | Apfel Arena, Put Volicije 5, Makarska, Hrvatska
KONCERT KOJI SE NE PROPUŠTA!
U Apfel Arenu stiže jedinstveni Hari Rončević – glas koji nas već desetljećima dirne u srce i podsjeti na neke od najljepših trenutaka.
Datum: 17.10.2025.
Vrijeme: 20:00 h
Lokacija: Apfel Arena
🎟️ Ulaznica: 25 €
Publiku očekuje nezaboravna večer uz bezvremenske hitove poput “Moje si more”, “Još te uvijek osjećam”, “Kad bi se moga rodit” i mnoge druge pjesme koje se pjevaju iz duše.
Ulaznice potražite online na adriaticket.com
ili na info pultu Apfel Arene svaki dan od 08 – 22 h bez naknade.
Dođite i zapjevajte zajedno s Harijem – jer njegove pjesme su emocija koja traje!

Music Talent Show microphone MUSIC TALENT SHOW – Apfel Arena 2025!
2025-10-19 17:00 | Apfel Arena, Put Volicije 5, Makarska, Hrvatska
19. listopada 2025.
17:00 h
Apfel Arena, Makarska
Dođite podržati naše najmlađe glazbene talente!
Na pozornici će nastupiti osnovnoškolci koji su uspješno prošli audiciju i sada se natječu u velikom finalu Music Talent Showa – večeri ispunjenoj pjesmom, emocijama i mladenačkom energijom!
🎟️ Ulaznice: 7 €
Dostupne putem Adriaticketa i na info pultu Apfel Arene
Ne propustite ovaj glazbeni spektakl – možda upravo ovdje otkrijemo novu zvijezdu!

SLAVIMO 3. ROĐENDAN APFEL ARENE!
2025-10-20 | Apfel Arena, Put Volicije 5, Makarska, Hrvatska
20. listopada 2025.
Dođi i proslavi s nama!
🧒 Aktivnosti u igraonici:
Besplatna radionica za djecu – izrada čestitki
U goste nam dolazi Lino medo
Šareno veselje uz face painting
🕺 Ples i zabava za sve mališane
Dob: +3 godine
🏋️‍♀️ Aktivnosti u fitnessu:
Besplatan ulaz do 17:00 h!
Večernji program:
U 20:00 h pogledajte predstavu „Ljubavna pisma“
🎟️ Ulaznice dostupne online na adriaticket.com ili na info pultu Apfel Arene
Cijena ulaznice: 15 €
#ApfelArena #3rođendan #LinoMedo #Radionica #FacePainting #Zabava #Fitness #Predstava #LjubavnaPisma #Makarska #KidsFun

LJUBAVNA PISMA
2025-10-20 20:00 | Apfel Arena, Put Volicije 5, Makarska, Hrvatska
Jedna od najljepših ljubavnih priča ikad ispisanih!
20.10.2025. u 20:00 h
Apfel Arena, Makarska
Ulaznice: 15 € , ulaznice možete kupiti online na adriaticket.com i na info pultu Apfel Arene.
Melissa i Andrew, prijatelji iz djetinjstva, gotovo 50 godina održavaju svoj poseban odnos – putem pisama.
Kroz desetljeća dopisivanja otkrivaju svoje snove, nade i poraze, dok ih život vodi u posve različitim smjerovima.
A kad se nakon mnogo godina ponovno susretnu… je li za ljubav prekasno?
U ulogama Melisse i Andyja – Slavica Knežević i Marko Torjanac, koji potpisuju i adaptaciju te režiju ove bezvremenske melodrame autora A.R. Gurneya, nominirane za Pulitzerovu nagradu.
Ne propustite najizvođeniju kazališnu ljubavnu priču na svijetu – predstavu koja dira najdublje dijelove duše.

Servantes iz Malog Mista
2025-10-23 20:00 | Apfel Arena, Put Volicije 5, Makarska, Hrvatska
Besplatan ulaz
Komedija Servantes iz malog mista nastala je kao filmski nastavak kultne serije Naše malo misto, prema scenariju književnika, scenarista i novinara Miljenka Smoje, u režiji Daniela Marušića kojem je ovo jedini igrani film.
Direktor hotela Roko Prč nastoji poboljšati turistički i ekonomski položaj svog mjesta pa uvodi prvu nudističku plažu. Njegova supruga Anđa dovodi dva rođaka iz Dalmatinske zagore i zahtijeva od supruga da ih zaposli. Jedan od njih, Ikan, dopadne se lijepoj Šveđanki. Iz Čilea se u Malo misto vratio Tonči zvan Servantes, dakako, bez ikakve zarade. Pao je na vrat svojoj tetki Keki, koja i bez njega ima dovoljno problema. Servantes također doživljava neočekivanu romansu…

Apfel Arena Makarska Half Marathon 2025
2025-10-25 - 2025-10-26 | Hrvatska
Preko 20 zemalja svijeta već je dio Apfel Arena Makarska Half Marathon 2025!
‍♂️ Više od 250 trkača već je prijavljeno!
Pridruži nam se i ti na jedinstvenoj utrci koja prolazi ispod veličanstvenog Biokova, uz obalu najljepšeg mora na svijetu — a od ove godine i direktno uz plažu, tik uz more!
25. – 26.10.2025.
Makarska – spoj sporta, prirode i vrhunske atmosfere.
Ne čekaj – osiguraj svoje mjesto već danas!
Prijave: utrka.com/utrke/apfelhalf/2025/info

APFEL ARENA MAKARSKA HALF MARATHON – DJEČJE UTRKE & FUN ZONE
2025-10-25 08:00 - 12:00 | Apfel Arena, Put Volicije 5, Makarska, Hrvatska
Subota, 25. listopada 2025.
08:30 – 12:00
Dok mališani trče svoje prve metre i uživaju u zabavi, roditelji mogu opušteno popiti kavu i navijati!
FUN ZONE – prava dječja avantura!
4 zabavne zone (umjetna trava, teniski teren, dvorana…)
Cijena narukvice samo 1 € – kupnja na info pultu Apfel Arene
Uz vas su Klaun Spartanko 🤡 i Rico 🦸‍♂️ – naši veseli animatori koji garantiraju smijeh, igru i nezaboravne trenutke!
‍♀️ Dječje utrke za sve uzraste od jasličke do školske dobi
🏅 Medalje, pokloni i puno veselja!
Vidimo se u Apfel Areni Makarska!
Dođite, trčite, smijte se i zabavite!

Jedan običan incident
2025-10-25 20:00 | Apfel Arena, Put Volicije 5, Makarska, Hrvatska
1h 41m
Kvar automobila dovodi jednu obitelj do mehaničara Vahida, bivšeg političkog zatvorenika, koji je uvjeren da je vozač zapravo njegov bivši mučitelj. Ta naizgled bezazlena nezgoda pokreće lavinu sve ozbiljnijih posljedica.Crnohumorni triler renomiranog iranskog redatelja Jafara Panahija ovogodišnji je dobitnik glavne nagrade najprestižnijeg svjetskog filmog festivala – Zlatne palme festivala u Cannesu.Zbog prikaza društvene represije u svojim filmovima, redatelj Jafar Panahi nerijetko je bio izložen političkoj cenzuri i sankicioniran od strane iranskih vlasti, a i ovaj je film snimio u tajnosti.

Gabina kuća lutaka - SINK
2025-10-26 18:00 | Apfel Arena, Put Volicije 5, Makarska, Hrvatska
1h 38m
Zabavna avantura za predškolce koja otkriva iznenađenje prije nego što uskoči u fantastičan animirani svijet pun preslatkih likova koji žive unutar Gabbyne kuće za lutke.
Gabby kreće na putovanje automobilom sa svojom bakom Gigi u čarobnu zemlju Mačka Francisca. No kada kućica za lutke, njezina najdragocjenija imovina, završi u rukama ekscentrične žene s mačkama po imenu Vera, Gabby kreće u avanturu kako bi ponovno okupila mačke i spasila kućicu za lutke prije nego što bude prekasno.

Proganjanje
2025-10-30 20:00 | Apfel Arena, Put Volicije 5, Makarska, Hrvatska
1h 47m
Andreu proganja jeziva mistična utvara. Prije dvadeset godina, deset tisuća kilometara dalje, isto je biće teroriziralo Marie, a nitko joj nije vjerovao da se nešto događa – osim prijateljice Camile. Slijedeći tragove prošlosti, Andrea se pokušava suočiti s proganjajućom silom, a naizgled nepovezane priče triju žena polako se isprepliću.
Redateljski i scenaristički prvijenac Pedra Martína-Calere, nastao u suradnji s nagrađivanom scenaristicom Isabel Peña (Zvijeri, FMFS 2023.), napeti je i inovativni horor mistične atmosfere premijerno prikazan u natjecateljskom programu filmskog festivala u San Sebastianu.

Springsteen: Izbavi me iz ništavila
2025-11-01 20:00 | Apfel Arena, Put Volicije 5, Makarska, Hrvatska
1h 52m
Intimna i uzbudljiva priča o stvaranju albuma Nebraska koji je zauvijek promijenio karijeru legendarnog glazbenika Brucea Springsteena. Film prati nastanak tog ogoljenog, akustičnog albuma, snimljenog u njegovoj vlastitoj spavaćoj sobi u Colts Necku, New Jersey, koji je stavio ‘na kušnju’ strpljenje njegove diskografske kuće. Jeremy Allen White (“The Bear”) u filmu ne samo da glumi The Bossa, već ga i glazbeno interpretira – svira usnu harmoniku i izvodi njegove najpoznatije pjesme.
